Lav et referat af nedenstående tekst:

Tekst:
- De ældre skal vågne op. Det er dem, der har sværest ved at forstå, hvad der skal til for at undgå smitte. Og det er jo dem, vi forsøger at beskytte. Sådan siger købmand ved Meny i Skalborg. Her har de lavet flere tiltag, der skal beskytte kunder såvel som ansatte i butikken mod at blive smittet med coronavirus. Allerede når man kommer ind i Meny i Skalborg, er der skilte, der husker kunderne på at holde afstand til hinanden. Igen ved kasserne dukker skiltene op, og butikken tager ikke længere mod kontanter. Der er også blevet tegnet flere diskretionslinjer i gulvet. Plexiglas til ansatte og ekstra hjælp til ældre kunder 1 meter og 20 centimeter mellem hver streg - mellem hver kunde. - Det virkede ikke de første dage, hvor folk var i panik og skulle have handlet ind. Men nu virker det rigtig godt. Kunderne har taget det med at holde afstand til sig, siger købmand Anders Mogensen. Han har også bestilt plexiglasplader, der skal sættes op foran kasserne. På den måde håber han på at kunne sikre medarbejderne endnu bedre mod at blive smittet. Pladerne kommer op senest onsdag. Men de ældre er stadig ikke helt med på de mange tiltag. Dem skal vi hjælpe lidt mere til at forstå det her, og det gør vi gerne, siger købmanden.

Referat:
Nogle supermarkeder er begyndt at beskytte både kunder og ansatte mod coronavirus. Et af de steder er Meny i Skalborg.